stanford-oval/wikipedia huggingface dataset:
Martina Šimkovičová

| Martina Šimkovičová |
| --- | --- |
 Šimkovičova (keskellä) vuonna 2024.
Slovakian kulttuuriministeri
 25.10.2023–  
Slovakian  parlamentin jäsen
 2016–2020 25.10.2023–  
Henkilötiedot
Syntynyt: 29. elokuuta 1971 (ikä 53) Modra, Tšekkoslovakia
Kansalaisuus:  slovakia
Tiedot
Puolue:  Slovakian kansallispuolue
Muut puolueet:  Olemme perhe (entinen) Kansan ääni (entinen)
Martina Šimkovičová (s. 29. elokuuta 1971 Modra, Tšekkoslovakia) on slovakialainen poliitikko ja tv-persoonallisuus. Hän on toiminut maansa kulttuuriministerinä lokakuusta 2023 lähtien. Aikaisemmalta ammatiltaan Šimkovičová on tv-juontaja.
Elämä

Šimkovičová syntyi lähellä Bratislavaa sijaitsevassa Modran kaupungissa vuonna 1971. Hän aloitti tv-uransa aamuohjelman juontajana, mutta yleni aina TV Markízan pääuutislähetyksen uutisankkuriksi, jota hän teki yhdessä Patrik Švajdan kanssa. Šimkovičová toimi tehtävässä 15-vuoden ajan, kunnes kanava erotti hänet hänen Facebookissa julkaisemien Euroopan pakolaiskriisiin liittyineiden vihamielisten kirjoitusten jälkeen vuonna 2015.
Erottamisensa jälkeen Šimkovičová osallistui vuoden 2016 parlamenttivaaleihin Olemme perhe-puolueen listalta. Hän pääsi läpi, mutta hänet erotettiin puolueen parlamenttiryhmästä vain muutaman kuukauden jälkeen. Šimkovičová oli yhdessä Petr Marčekin ja Rastislav Holúbekin toiminut ryhmän sopimusten vastaisesti. Lopun ensimmäisestä parlamenttikaudestaan Šimkovičová toimi itsenäisenä kansanedustajana.
Šimkovičová putosi parlamentista vuoden 2020 vaaleissa, joihin hän osallistui Kansan ääni -puolueen listalta. Tämän jälkeen hän työskenteli salaliittoteorioiden levittämisestä tunnetuksi tulleen Slovan -internettelevisiossa. Šimkovičová nousi takaisin parlamenttiin vuoden 2023 vaaleissa, joihin hän osallistui Slovakian kansallispuolueen jäsenenä. Puolueen liityttyä Ficon neljänteen hallitukseen, sen puheenjohtaja Andrej Danko nimitti Šimkovičován kulttuuriministeriksi, mikä aiheutti paljon kritiikkiä oppositiopuolueiden ja kansalaisjärjestöjen suunnalta. Tammikuussa 2024 yli 170 000 slovakkia oli allekirjoittanut vetoomuksen Šimkovičován erottamiseksi ministerin paikaltaan.
Maaliskuussa 2024 Šimkovičová puolusti Slovakian yleisradioyhtiöön suunnattuja muutoksia vedoten mielipiteiden monipuolisuuden sallimiseen. Muun muassa Euroopan komission varapuheenjohtaja Věra Jourová totesi suunniteltujen muutosten uhkaavan lopettaa Slovakian julkisten tiedotusvälineiden itsenäisen raportoinnin.
Yksityiselämä

Šimkovičoválla on kaksi yhteistä lasta edellisen aviomihensä Igor Šimkovičin kanssa.
Aiheesta muualla

Kuvia tai muita tiedostoja aiheesta Martina Šimkovičová Wikimedia Commonsissa
Markku Pohjola (ekonomi)

Markku Pohjola (s. 1948) on suomalainen ekonomi, joka toimi vuosina 2017–2020 Posti Groupin hallituksen puheenjohtajana. Hän on ollut Nordean varakonsernijohtaja ja vuonna 2002 perustetun Konserniprosessit ja -teknologia -yksikön johtaja, Nordean Suomen maajohtaja, Nordea Pankki Suomi Oyj:n toimitusjohtaja ja Nordea Bank AB (publ) Group Executive Managementin jäsen.
Pohjola on koulutukseltaan kauppatieteiden maisteri.
Hän on hallituksen jäsenenä: Nordea Pankki Suomi, Nordea Bank Sverige, Nordea Bank Danmark, Nordea Bank Norge, OMX AB (2000–), Eläkevakuutusyhtiö Varma ja Suomen keskuskauppakamari, sekä Elinkeinoelämän valtuuskunnan EVAn ja Elinkeinoelämän tutkimuslaitoksen ETLAn varapuheenjohtaja, ja Luottokunnan hallintoneuvoston jäsen. Hallituksen puheenjohtajana hän on kansainvälisen kauppakamarin (ICC) Suomen osastolla.
Mark Pellegrino

| Mark Pellegrino |
| --- | --- |

Henkilötiedot
Syntynyt: 9. huhtikuuta 1965 (ikä 59) Los Angeles, Kalifornia, Yhdysvallat
Ammatti:  näyttelijä
Puoliso:  Tracy Aziz
Näyttelijä
Aktiivisena:  1987–
Merkittävät roolit:  Jacob   (Lost) Lucifer  (Supernatural)
Aiheesta muualla
IMDb 
Mark Pellegrino (s. 9. huhtikuuta 1965) on yhdysvaltalainen televisio- ja elokuvanäyttelijä. Hänet tunnetaan parhaiten Lostin Jacobina sekä esiintymisestään Luciferina sarjassa Supernatural.
Ura

Pellegrino on näytellyt aktiivisesti 1980-luvun jälkeen. Hän on näytellyt televisiosarjoissa kuten Dexter, Lost, Supernatural, Teho-osasto, Ilman johtolankaa, NYPD Blue, Grimm, CSI: Crime Scene Investigation ja Kolmetoista syytä.
Maaliskuussa 2009 hänet otettiin mukaan ABC:n hittisarja Lostiin esittämään viidennen kauden viimeisessä jaksossa mysteeristä Jacobia. Hahmo oli ratkaiseva sarjan juonelle ja siten myös iso juttu Pellegrinolle. Kesäkuussa 2009 paljastettiin, että hän oli saanut roolin Luciferina CW:n kauhusarjassa Supernatural.
Pellegrino on ateisti.
Aiheesta muualla

Kuvia tai muita tiedostoja aiheesta Mark Pellegrino Wikimedia Commonsissa
Massaspektrometria proteiinianalytiikassa

Massaspektrometriaa käytetään laajalti proteiinien tunnistamiseen, tuntemattoman proteiinin rakenteen ja moolimassan selvittämiseen sekä sen kvantitoimiseen. Yleisesti puhutaan proteomiikasta. Massaspektrometriassa mitataan näytemolekyylin molekyylimassa. Proteiinit ovat rakentuneet 20 aminohaposta, mutta muodostavat aminohappojen järjestyksen ja määrän vaihtelun avulla kymmenien tuhansien erilaisten yhdisteiden eli molekyylien joukon. Proteiinien molekyylimassa vaihtelee aminohappoketjun pituuden mukaan muutamasta sadasta Daltonista (atomimassayksikkö) jopa miljooniin. Massaspektrometreillä voidaan instrumentista riippuen analysoida kymmenien tuhansien daltoneiden painoisia proteiineja. Analyysin tehostamiseksi massaspektrometria syöttää kuitenkin usein nanovirtaus-nestekromatografia (HPLC)-laitteisto. HPLC-tekniikka rajoittaa HPLC-massaspektrometri (LC-MS) -laitteiston käytännön molekyylimassa-alueen peptidi/proteiini analytiikassa alueelle 300–8 000 Da.
Kaikissa massaspektrometreissa mitattavat molekyylit on saatava kaasufaasiin, sekä lähes aina myös varattua, eli molekyylin täytyy olla ionimuodossa. Toisin sanoen ennen analyysiä proteiinit tai peptidit eli proteiinien osat, täytyy ionisoida. Ionisointiin kaksi yleisintä tapaa ovat elektronisuihkuionisaatio (engl. electrospray ionisation ESI) ja matriisiavusteinen laserdesorptioionisaatio (matrix-assisted laser desorption/ionisation, MALDI). ESI voi muodostaa myös moninkertaisesti varautuneita ioneja. Proteiinianalytiikkaan eli proteomiikkaan soveltuvat periaatteessa kaikki massaspektrometrityypit, mutta analyysin tehokkuus riippuu siitä kuinka nopeasti laite pystyy tekemään luotettavan tunnistuksen analysoitavana olevasta peptidistä, proteiinin osasta. Kun näytemolekyyli, proteomiikassa peptidi, on saatu kaasufaasiin, sen massa voidaan yrittää analysoida. Massaspektrometrissa on siis oltava vähintään ionisaattori ja analysaattori.
Analysaattorit

Analysaattoreita on erilaisia, mm. lentoaika-analysaattori eli TOF (time of flight): muodostaa ioneille saman kineettisen energian viemällä ne sähkökentän läpi ja mittaa ajan, joka kuluu detektorille pääsyssä, kvadrupolianalysaattori (quadrupole): käyttää oskilloivaa sähkökenttää selektiivisesti stabiloidakseen tai destabiloidakseen ioneja, jotka kulkevat kentän läpi, ioniloukku eli QIT (ion trap): sama periaate kuin kvardupoli-MS:ssä, mutta ioneja kerääntyy laitteeseen tietyksi ajaksi, lineaarinen ioniloukku eli LIT (linear ion trap): ionit kerääntyvät 2D-kvadrupolikenttään 3D:n sijaan, Fourier-muunnos-ionisyklotroniresonanssi eli FT-ICR (Fourier transform ion cyclotron resonance): mittaa magneettikentän läsnä ollessa syklotronoivien ionien muodostaman virran.
Määritys

Proteiinin moolimassan määrityksessä on yleisesti kaksi tapaa: koko proteiinin ionisointi (ESI tai MALDI) → useimmiten TOF- tai FT-ICR-analyysi, tai proteiinien entsymaattinen pilkkominen pienemmiksi peptideiksi (trypsiini, pepsiini, muut proteolyyttiset entsyymit jne.) ennen massa-analyysiä. ”Bottom-up” approach. Yleisin instrumentti peptidien massa-analyysissä QIT. Proteeinin tunnistuksessa voidaan käyttää mm. Peptide mass fingerprinting -metodia, jossa proteolyyttisten peptidien massoja verrataan tietokantaan, jossa löytyy ennustuksia fragmenteista, jotka syntyvät tunnettujen proteiinien pilkkoutuessa. Jos vastaavuus on riittävän suuri, voidaan olettaa että näytteessä löytyy kyseistä proteiinia. Toinen tapa on tandem MS, joka sisältää useita vaiheita joiden välissä usein fragmentaatio.
MS voi eristää peptidin,
MS stabiloi peptidi-ionia sen törmätessä kaasumolekyyleihin, jolloin ne hajoavat (CID, collision induced dissociation),
MS analysoi syntyvät fragmentit.
Kierto alusta jollain toisella peptidillä, kunnes kaikki proteiinin peptidit käyty läpi. Peptidit katkeavat useimmiten peptidisidoksista → massoja voidaan verrata tietokantaan peptidijaksoista → ah-järjestys selville.
Kvantifionti

Proteiineja voidaan kvantifioida tuomalla vakaita raskaampia isotooppeja (C13, N15) yhteen näytteeseen, toiseen näytteeseen kevyet isotoopit (C12, N14). Näytteet sekoitetaan ennen massa-analyysiä. Näytteet eroavat spektrissä massaerojen perusteella. Huippujen intensiteettien suhde vastaa peptidien suhteellista runsautta. Post-translationaalisten modifikaatioiden selvittäminen on myös yleinen MS:an sovellutus.
Aiheesta muualla

Suomen Massaspektrometrian Seura (Arkistoitu – Internet Archive)
Massasulku

Yksinkertaisen massasulkuisen pistoolin toimintamekanismi
Massasulku on konepistooleissa ja pistooleissa, jonkin verran myös muissa aseissa (useimmin itselataavissa pienoiskivääreissä), käytettävä lukon sulkumekanismi.
Tekninen kuvaus

Lukkolaitteen sulkumekanismin tarkoitus on sulkea patruuna aseen patruunapesään, kunnes ammuttu luoti on jättänyt piipun ja paine piipussa on alentunut niin, että lukko voidaan avata tai antaa avautua turvallisesti.
Hidastamattoman massasulun toiminta perustuu nimensä mukaan lukon painoon, eikä lukko ole mekaanisesti kiinnitettynä piippuun laukauksen missään vaiheessa, vaan saa vapaasti peräytyä ammuksen lauettua ja ruutikaasujen työntäessä hylsyä taaksepäin.
Sekä luotiin että hylsyyn vaikuttava paine ja sen aikaansaama liikemäärä on sama. Koska massalukko on kuitenkin kymmeniä kertoja luotia painavampi (tav. 200–500 g, luoti esimerkiksi 10 g) ja sen liikettä vastustaa palautusjousen kuormitus sekä hylsyn kitka patruunapesän seinämään, on hylsyn taaksepäin työntämän massalukon nopeus painon suhteessa pienempi kuin luodin nopeus. Jos esimerkiksi 10 g:n painoisen luodin lähtönopeus on 300 m/s, 300 g:n painoisen massalukon nopeus on siis 10 m/s. Tuo nopeusero takaa, että lukko ei ehdi avautua (hylsynsuu ei yllä piipun ulkopuolelle) ennen kuin luoti on jättänyt piipun. 40 cm:n mittaisesta piipusta edellisillä arvoilla ammuttuna lukko olisi ehtinyt liikkua taakse noin 1,3 cm. Jos kyseessä olisi esimerkiksi 9×18 mm Makarov-patruuna tai pienitehoinen 9×19 mm Parabellum, sen hylsynsuu ei yltäisi patruunapesästä ulos, eikä korkeapaineisia ruutikaasuja siis purkautuisi taaksepäin.
Massasulkulukot on rakennettu toimimaan joko suljetusta tai avoimesta lukosta. Jälkimmäinen tarkoittaa, että lukko on virekynnyksen varassa taka-asennossa, eikä patruunaa ole pesässä ennen kuin lukko syöksyy jousikuormitteisesti eteenpäin liipaisinta painettaessa. Tällä tekniikalla on haittanaan eteenpäin syöksyvän painavan lukon aiheuttama heilahdus, joka vaikuttaa osumatarkkuuteen. Avoin lukko on myös altis lialle.
Etuina on rakenteen yksinkertaisuus ja se, että piippu jäähtyy sarjatuliaseessa paremmin lukon ollessa avoin. Avoimen lukon tekniikassa ei ole sitä uhkaa, että kuumaan pesään viety patruuna syttyisi itsestään.
Hidastamattoman massasulun yhteydessä käytetään suorakaulaisia hylsyjä, sillä kartiokkaan hylsyn vähänkin peräytyessä syntyy vaarallisia ja ammuksen tehoa vieviä kaasun ohivuotoja. Myöskään kovin suuritehoiset patruunat eivät tule kysymykseen, sillä massalukon paino ja liike-energia nousee tehon noustessa.
Myös massasulkuaseet voidaan varustaa äänenvaimentimella.
Suomessa tunnetuin massalukkoase on Suomi-konepistooli.
Muita käsiaseiden sulkutyyppejä

Kiilalukko
Läppälukko
Pulttilukko
Vipulukko
Muita käsiaseiden sulkutyyppejä > Muut sulkunokalla varustetut lukot

Hidastettu massasulku
Taittuva lukko
Rullalukko
Aiheesta muualla

https://promechjournal.pl/api/files/view/1587460.pdf
Masanobu Deme

| Masanobu Deme> Henkilötiedot |
| --- | --- |
Syntynyt: 2. lokakuuta 1932 Higashiōmi
Kuollut: 13. maaliskuuta 2016 (83 vuotta) Tokio
Ammatti:  elokuvaohjaaja
Ohjaaja
Tunnetuimmat ohjaukset:  Oretachi no kōya (1969) Tengoku no eki (1984)
Aiheesta muualla
IMDb
Elonet
Masanobu Deme (jap. 出目昌伸, 2. lokakuuta 1932 Higashiōmi – 13. maaliskuuta 2016 Tokio) oli japanilainen elokuvaohjaaja.
Ura

Masanobu Deme opiskeli Wasedan yliopistossa. Ammattiuransa hän aloitti Japanin suurimman elokuvayhtiön Tōhōn palveluksessa 1957. Alkuun hän toimi apulaisohjaajana eräille kotimaansa tunnetuimmille elokuvaohjaajille, kuten Akira Kurosawa, Shūe Matsubayashi, Hiromichi Horikawa ja Kengo Furusawa. Masanobu Demen esikoisohjaus oli Toshigoro vuonna 1968. Seuraavasta elokuvastaan, Oretachi no kōya, hän sai tunnustusta. Vuonna 1984 Masanobu Deme ohjasi elokuvan Tengoku no eki, joka sai useita palkintoja. Teatterielokuvien ohella Masanobu Deme ohjasi lukuisia televisiotuotantoja.
Valikoitu filmografia

Seishun to wa nanda (televisiosarja, 1965)
Toshigoro (年ごろ) (1968)
Oretachi no kōya (俺たちの荒野) (1969)
Sono hito wa onna kyôshi (1970)
Dare no tame ni aisuruka (suom. Hylätty rakkaus, 1971)
Oretachi no kunshô (televisiosarja, 1975)
Mitsukubitô (televisiosarja, 1977)
Tengoku no eki (天国の駅) (1984)
Genkai tsurezure-bushi (玄海つれづれ節) (1986)
Shiroi yabō (白い野望) (1986)
Kiri no shigosen (霧の子午線) (1996)
Baruto no Gakuen (バルトの楽園) (2006)
Aiheesta muualla

Bfi.org.uk: Masanobu Deme
Flickchart.com: The Best Movies Directed by Masanobu Deme
Senscritique.com: Masanobu Deme : Réalisateur japonais né le 2 octobre 1932 à Higashiômi, Shiga, Japon. Il est décédé le 13 mars 2016 à Tôkyô, Japon.
Luettelo televisiosarjan Myytinmurtajat erikoisjaksoista

Myytinmurtajat -sarjaan kuuluu tuotantokauden tavallisisten jaksojen lisäksi myös tavallisesta poikkeavia erikoisjaksoja. Erikoisjaksoja ei esitetty televisiossa tuotantokauteen kuuluvina jaksoina, vaan ylimääräisenä sisältönä. Tämä on luettelo erikoisjaksoista sekä niissä testatuista myyteistä lopputuloksineen.
Pilottijaksot

Ennen varsinaista tuotantoa Myytinmurtajista tehtiin kolme pilottijaksoa.
Pilottijaksot > Rakettiauto

Voiko vanhahko auto lähteä lentoon, jos siihen kiinnitetään raketteja?
JATO-Chevy
| Myytti | Tulos | Huomautukset |
| --- | --- | --- |
| Vuoden 1967 Chevrolet Impala nousee lentoon yhden JATO-raketin voimin. | Murrettu | Myytinmurtajat eivät saaneet myyttiin kuuluvia JATO-raketteja käyttöönsä ilmavoimilta, joten niiden sijasta käytettiin kolmea pienoismallirakettia, joiden yhteenlaskettu työntövoima vastaa yhtä JATO-rakettia. Raketit kasvattivat auton huippuvauhtia huomattavasti, mutta vaikka nopeuden mittausta ei tehty, oli selvää ettei auto liikkunut läheskään myytissä esitettyä 480 kilometriä tunnissa. Auto ei myöskään lähtenyt lentoon. |

Pop Rocks ja Cola
| Myytti | Tulos | Huomautukset |
| --- | --- | --- |
| Samanaikaisesti Pop Rocks -makeisia ja kolajuomaa nauttivan vatsa voi räjähtää. | Murrettu | Tilannetta simuloitiin sian vatsalla, jossa reaktio ei tuottanut tarpeeksi hiilidioksidia saadakseen vatsan repeämään. Yhdistelmä tuottaisi kipua, mutta vatsa ei repeäisi. |
Pilottijaksot > Vaaralliset vessanpöntöt

Voiko lentokoneen vessanpönttöön juuttua kiinni? Paljonko vauhtia lakimies tarvitsee läpäistäkseen pilvenpiirtäjän ikkunan?
Tyhjiövessanpönttö
| Myytti | Tulos | Huomautukset |
| --- | --- | --- |
| Ylipainoisen matkustajan takamus voi jäädä jumiin lentokoneen alipaineella toimivaan vessaan. | Murrettu | Myytinmurtajat eivät saaneet peitettyä vessan istuinta ilmatiiviisti, eikä lentokoneen vessa tuottanut tarpeeksi suurta paine-eroa. |

Keksi-Bazooka
| Myytti | Tulos | Huomautukset |
| --- | --- | --- |
| Autossa ollut keksitaikinapurkki räjähti ja osui autoa ajanutta naista päähän | Mahdollinen | Aurinkoon jätetyn auton kuumuus riitti siihen, että tölkit räjähtivät. Sitä, ovatko tarinan tapahtumat tosia, oli mahdotonta todistaa. |

Lakimies läpi ikkunan
| Myytti | Tulos | Huomautukset |
| --- | --- | --- |
| Lakimies juoksi vahingossa kerrostalon lasiseinän läpi 24. kerroksesta pudoten kuolemaansa. | Vahvistettu | 73-kiloinen nukke läpäisi kerrostaloissa käytettävän ikkunan 9.2 kilometrin tuntivauhdilla osoittaen, että lasin läpäiseminen on mahdollista. Lisäksi Myytinmurtajat saivat vahvistettua tarinan olevan tosi ja tapahtuneen Torontossa. |
Pilottijaksot > Kultasormi

Puutarhatuolipalloilua ja Kultasormi-elokuvan murhamyytti. Voivatko sämpylöiden unikonsiemenet näkyä huumetesteissä?
Larryn puutarhatuolilento
| Myytti | Tulos | Huomautukset |
| --- | --- | --- |
| Larry Walters lensi puutarhatuolilla, johon oli kiinnitetty säähavaintopalloja. Puutarhatuoli saatiin laskeutumaan ampumalla palloja ilmakiväärillä. | Vahvistettu | Adam pääsi lentoon 16 sääpallon voimin ja pääsi onnistuneesti alas ampumalla palloja ilmakiväärillä. Ilmailuviranomaiset vahvistivat myytin alkuperän todeksi. |

Unikonsiemenet huumetestissä
| Myytti | Tulos | Huomautukset |
| --- | --- | --- |
| Unikonsiemeniä sisältävän ruoan syöminen voi johtaa virheelliseen positiiviseen tulokseen huumetestissä. | Vahvistettu | Sekä Adam että Jamie saivat aikaan positiivisen tuloksen huumetestissä syömällä unikonsiemeniä sisältävää ruokaa. |

Kultasormi
| Myytti | Tulos | Huomautukset |
| --- | --- | --- |
| Koko kehon maalaaminen kultamaalilla voi johtaa kuolemaan estämällä ihon hengittämisen. | Murrettu | Jamien vartalo maalattiin kultamaalilla valvotuissa olosuhteissa. Jamie selvisi hieman kohonneella verenpaineella ja flunssan oireilla, mutta muuten selvisi hyvin. |
Parhaat

Sarjan historian parhaista räjähdyksiin, eläimiin sekä sähköön liittyvistä myyteistä on tehty kolme erikoisjaksoa.
Parhaat > Parhaat räjähdykset

29. kesäkuuta 2004
1. Puhelimet tankkausasemalla
2. Raccoon Explosion
3. Puutykki
4. Räjähtävä vessa
Parhaat > Parhaat eläinmyytit

21. maaliskuuta 2004
1. Kanatykki
2. Kultakalan muisti
3. Kaikuuko ankan vaakkuminen?
Parhaat > Parhaat sähkömyytit

6. toukokuuta 2004
1. Kolmannelle raiteelle pissaaminen
2. Salama iskee todennäköisemmin kieleen, jossa on lävistys
3. Tappavat mikroaallot
Spesiaalit > Katsojien valinta / Jouluspesiaali

Jouluspesiaalissa tarkasteltiin jouluun liittyviä, ja muita katsojien uudelleenkäsiteltäviksi äänestämiä myyttejä.
Spesiaalit > Katsojien valinta / Jouluspesiaali > Katsojien äänestämät myytit

1. Puutykki
2. Rakettiauto
3. Alcatrazin pako
4. Haiseva auto
5. Tiiliämpäri
6. Larryn puutarhatuolilento
7. Pop Rocks ja Cola
8. You Can't Beat the Breath-Testi
9. Kanatykki
10. CD-ROM Pirstoo levyn
Spesiaalit > Katsojien valinta / Jouluspesiaali > Joulumyytit

| Myytti | Tulos | Huomautukset |
| --- | --- | --- |
| Kiehuvaan rasvaan upotettu kalkkuna voi räjähtää | Murrettu | Kalkkuna ei räjähtänyt, mutta rasva kiehui yli. |
| Hopealusikka avatun kuohuviinipullon suulla pitää kuohuviinin kuplivana. | Murrettu |  |
| Katolta pudonnut jääpuikko voi lävistää ihmisen. | Vahvistettu | Pudotettu jääpuikko lävisti lihan. |
| Puettu lumiukko sulaa pukematonta hitaammin. | Vahvistettu | Puettu lumiukko suli hitaammin. |
| Tarpeeksi kylmässä virtsa voi jäätyä ennen maahan osumista | Murrettu | Myyttiä testattiin alle -50-asteisessa pakastimessa, jossa virtsa ei jäätynyt ilmassa. |
| Takan sytyttäminen voi jäähdyttää taloa | Vahvistettu | Lämpötila laski keittiötä lukuun ottamatta pari astetta talon huoneissa, jossa sytytettiin takka. |
Spesiaalit > Busterin spesiaali

Myytinmurtajien koenukke Buster rakennettiin alusta asti uudelleen ja käytiin läpi sen hurjimpia temppuja.
Räjähtävä vessa
Plywood Builder
Barrel of Brick
Hammer Drop
Raccoon Rocket
The Mad Trombonist
Forest Fire Scuba Diver
Elevator of Death
Boom Lift Catapult
Ming Dynasty Astronaut
Spesiaalit > The Ultimate Myth Buster

Adam ja Jamie selvittävät, kumpi on parempi Myytinmurtaja.
| Haaste | Voittaja | Huomautukset |
| --- | --- | --- |
| 1. Rakenna laite, joka heittää tortillan mahdollisimman kauas. | Jamie | Jamie rakensi painetykin, laukaisee tortillan käärittynä paperiin. Adam rakensi heilauttavan laitteen, jossa tortilla on kahden alumiinilevyn välissä. Jamie sai Adamin 18 metriä paremman tuloksen 21 metriä. |
| 2. Pelkotesti. | Tasapeli | East Bay Vivarium lainasi Myytinmurtajille pelkotestiin viljakäärmeitä, tarantelloja, skorpioneja ja jättiläistuhatjalkasia. Kumpikaan ei pelännyt. |
| 3. Painon arviointi. | Adam | Adamin ja Jamie arvioivat leluauton, kultaisen enkelin ja lentokoneen oven painoa ensin ulkonäön, sitten tuntuman pohjalta. Adam pärjäsi paremmin. |
| 4. Rakenna kananmunalle kuori, joka suojaa munaa pudotukselta. | Jamie | Adamilla ja Jamiella oli käytössään appelsiineja, käsineitä, 1,5 metriä teippiä, 6 metriä lankaa ja "kaikkea muuta työpajasta löytyvää". Adamin kartionmallinen suoja toimi vasta toisella kerralla, mutta Jamien appelsiinista, käsineestä, langasta ja teipistä tekemä suoja toimi ensimmäisellä yrityksellä. |
| 5. Kumpi kestää enemmän iskuja värikuulista? | Jamie |  1. kierros: Jamie ampui Adamia napaan ja Adam Jamieta rintaan.  2. kierros: Jamie ampui Adamia napaan ja Adam ampui Jamien suojukseen.  3. kierros: Jamie ampui Adamia napaan ja Adam antoi periksi. |
| 6. Kumpi muistaa enemmän yksityiskohtia ratkotuista myyteistä? | Jamie | Jamie sai oikein 5 ja Adam 4,5 vastausta. |
| Voittaja | Jamie | Jamie 4.5 pistettä, Adam 1.5 pistettä. |
Spesiaalit > "Hävitetyt kokeet"

Spesiaali sisälsi myös paljastuksia Myytinmurtajien kokonaan poistetuista myyteistä.
Ötökkäpommi (Bug Bomb)
Adam ja Jamie kokeilivat ns. sivukokeena räjäytää pienoismallitalonsa erilaisia "leimahtavilla" aineilla, kuten sahapölyllä, jouhoilla ja heinällä, mutteivat saaneet mitään onnistumista. Eivät edes pientä syttymistä.
Ilmaista energia (Free Energy)
Adam ja Jamie yrittivät metsästää ilmaista energiaa suurjännitteestä käämin ja rautalangan avulla, mutteivat saaneet kuin 0,5 volttia aikaan.
Räjähtävä tatuointi (Exploding Tattoo)
Rakennustiimi yritti räjähtävä tatuointi-kokeessaan kokeilla, voivatko radioallot vaikuttaa tatuointimusteeseen. Lopussa he mittasivat kahden eri raudaoksidin lämpötilan, jotka olivat identtisiä.
Koe sisälsi myös Myytinmurtajien oivalluksen, jossa he onnistuivat mykistämään radioaseman ympäri Yhdysvaltoja.
Pissaaminen kolmannelle raiteelle (Peeing on the Third Rail)
Kun Adam ja Jamie vierailivat kokeen selvittämisen lomassa rautatiemuseossa, heidän piti kokeilla, voivatko pennit suistaa junan raiteilta. Niin ei käynyt, vaan penneistä tuli litteitä ja kuumia.
Spesiaalit > Spesiaali 5 – Ostos-spesiaali (Shop 'Till You Drop)

Tässä spesiaalissa Adam ja Jamie näyttivät suosikkipaikkansa etsiä roinaa myytteihin. Adam ja Kari näyttivät, miten tehdään ballistista hyytelöä. Adam näyttää, miten ostetaan Myytinmurtajissa usein käytetty Pocket Ref.
Spesiaalit > Spesiaali 6 – Totuus Myytinmurtajista (MythBusters Revealed)

Tässä Myytinmurtajien spesiaalissa kerrottiin totuus Myytinmurtajista, näytettiin mokaotoksia, kerrottiin tarkemmin Adamista ja Jamiesta yms. yms..